
Azartspēļu un izložu politikas pamatnostādņu  2021.–2027. gadam darba plāns
· 1. Apstiprināt Azartspēļu un izložu politikas pamatnostādņu 2021.–2027. gadam darba plānu (turpmāk – darba plāns). 
· 2. Noteikt Finanšu ministriju par atbildīgo institūciju darba plāna koordinēšanā un kontrolē.
· 3. Darba plāna īstenošanā iesaistītajām institūcijām atbilstoši kompetencei iesniegt Finanšu ministrijā informāciju par darba plānā paredzēto pasākumu izpildi:
· 3.1. līdz 2023. gada 30. decembrim – par laikposmu no darba plāna apstiprināšanas līdz 2023. gada 1. decembrim;
· 3.2. līdz 2027. gada 30. decembrim – par laikposmu no 2024. gada 1. janvāra līdz 2027. gada 1. decembrim.
· 4. Ministrijām un citām atbildīgajām institūcijām plānā paredzēto pasākumu īstenošanu 2021. un 2022. gadā nodrošināt atbilstoši piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2023. gadam un turpmākajiem gadiem izskatīt Ministru kabinetā kārtējā gada valsts budžeta likumprojekta un vidējā termiņa budžeta ietvara likumprojekta sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

